मुख्यमंत्री केजरीवाल दोषी आढळल्यास कारवाई होईल

Mahaenews A link to your homepage with your site title as anchor text
नवी दिल्ली : आपच्या खासदार स्वाती मालीवाल मारहाण प्रकरणासंदर्भात राष्ट्रीय महिला आयोगाकडून मुख्यमंत्री केजरीवाल यांचे पीए विभव कुमार यांना गुरुवार (१६ मे) नोटीस बजावण्यात आली होती. आयोगाच्या आदेशानुसार त्यांना आज (१७ मे) सकाळी ११ वाजता कार्यालयात हजर राहण्यास सांगितले होते. परंतु कुमार हजर राहिले नाहीत.

तर मुख्यमंत्र्यांवर सुद्धा कारवाई करू
राष्ट्रीय महिला आयोगाच्या अध्यक्षा रेखा शर्मा यांनी पत्रकार परिषद घेत आपले मत व्यक्त केले आहे. त्या म्हणाल्या की, ” विभव कुमार यांना आम्ही नोटीस बजावली होती. परंतु ते हजर राहिले नाही. आज आमचे पथक पुन्हा नोटीस बजावण्यासाठी केले आहे. हे प्रकरण गंभीर असून त्याची कसून चौकशी केली जाईल. तसेच मुख्यमंत्री जर दोषी आढळले तर त्यांच्यावर सुद्धा कारवाई केली जाईल.”

आपल्याच नेत्याच्या घरी मारहाण होईल अशी अपेक्षा नव्हती
रेखा शर्मा म्हणाल्या पुढे म्हणाल्या की, ”जेव्हा सोशल मीडियावर पाहिले तेव्हा आम्ही स्वतःहून या प्रकरणाची दखल घेतली. आम्ही सर्वकाही बारकाईने पाहत होतो. स्वाती मालीवाल यांना धक्का बसला होता, कारण त्यांच्या नेत्याच्या घरी मारहाण होईल अशी अपेक्षा स्वाती यांनी केली नव्हती.”